કોંગ્રેસ પ્રેરિત ‘ભારત બંધ’ને 21 રાજકીય પક્ષોનો ટેકો હતો. કોંગ્રેસ પ્રમુખ રાહુલ ગાંધી કૈલાશ માનસરોવરની યાત્રા ટૂંકાવીને દિલ્હી પાછા આવી ગયા છે. આજે સવારે પહેલાં તેઓ રાજઘાટ ખાતે ગયા હતા અને રાષ્ટ્રપિતા મહાત્મા ગાંધીની સમાધિ પર પુષ્પાંજલિ અર્પણ કરી હતી અને કૈલાશ માનસરોવરનું પવિત્ર જળ પણ ચડાવ્યું હતું. ત્યાંથી એ કોંગ્રેસના નેતાઓ અને કાર્યકર્તાઓની સાથે ‘ભારત બંધ’ કૂચમાં સામેલ થયા હતા. આ કૂચ રાજઘાટથી રામલીલા મેદાન સુધીની હતી.